I forbindelse med arbejdet på ''Jorden og Menneskelivet'' blev Hatt optaget af mere politiske overvejelser. Han var inspireret af den tyske geograf [[Friedrich Ratzel]] og dennes geopolitiske tilgang.<ref name=anm/> Ratzel formulerede som den første begrebet [[Lebensraum]], der senere udgjorde en vigtig del af grundlaget for den [[nazistisk]]e ideologi. Uden at være nazist skrev Hatt i 1930'erne om begrebet "Livsrum", hvor han mente, at "livskraftige Folk" måtte udbrede deres herredømme over kloden for at skaffe afsætningsmarkeder og adgang til råstoffer. Han betragtede derfor kolonier som nødvendige for de europæiske lande.<ref name=GO>[https://www.academia.edu/5972322/Kampen_g%C3%A6lder_realiteter_Gudmund_Hatts_geografiske_verdensbillede Henrik Gutzon Larsen: Kampen gælder realiteter: Gudmund Hatts geografiske verdensbillede. Geografisk Orientering, 43. årgang, nr. 5, 2013.]</ref>
Personbillede_savnes Litteratur Historie